સેમિનારના આરંભે પ્રમુખશ્રી પી.એમ. શાહે પ્રારંભિક ઉદબોધન કર્યું હતું.સેમિનારના મુખ્ય વક્તા શ્રી સોહેલ સવાણીએ જણાવ્યું હતું કે, સરકાર દ્વારા કામદારોના હિત માટે ઘણા કાનૂન બનાવવામાં આવ્યા છે. કેન્દ્ર સરકાર હાલમાં હયાત કુલ ૪૩ મજુર કાયદાને એબોલીશ કરી તેને ચાર કોડમાં આવરી લેશે. જેમાં ESI એક્ટ-૧૯૪૮, મિનીમમ વેજીસ એક્ટ-૧૯૩૬, ધી ફેક્ટરીઝ એક્ટ-૧૯૪૮, કોન્ટ્રાક્ટ લેબર એક્ટ-૧૯૭૦ તથા ધી ઇ.પી.એફ. એન્ડ એમ.પી. એક્ટ-૧૯૫૨ મહત્વના છે. ઈ.પી.એફ. એન્ડ એમ.પી. એક્ટ-૧૯૫૨ અંતર્ગત ૨૦ થી ઓછા કર્મચારીઓ હોય એવી પેઢીઓ મહિને રૂપિયા ૧૫૦૦૦ થી ઓછો પગાર હોય એવા કર્મચારીઓને પ્રોવિડન્ટ ફંડનો લાભ આપવાનો રહેશે. જેમાં કર્મચારીના પગારમાંથી ૧૨ ટકા કપાત કરવાની રહેશે તથા કંપનીએ ૧૩.૧૫ ટકા મળી પગારના ૨૫.૧૫ ટકા રકમ બીજા માસની ૧૫મી તારીખ સુધીમાં જમા કરાવવાની રહે છે.